Notum sit omnibus fidelibus, quod Beatrix, soror Roberti Lingonensis episcopi, Deo et sancte Marie Molismensi dedit altare de sancta Columba et presbiteratum. Et hoc factum est laudante prenominato episcopo. Ipse vero Robertus donavit totam terram quam in eodem loco habebat, et campum qui vocatur Osseum. Similiter autem Rainerius et Gosbertus et Hugo Godefridus de Castellione et sorores eorum, filiis earum concedentibus, videlicet Abbone et Gosberto, dederunt quicquid in insula apud Caccennaiacum habebant. Simili modo Haimo Rufus concedentibus filiis suis, dedit totam terram quam in eadem insula habebat. Nepta vero ejusdem Haimonis, Hermentrudis scilicet, pratum quoddam in eadem insula donavit. Supradictus vero Haymo dedit unum mansum apud Caccennaiacum. Hugo etiam Gotefridus medietatem terre Sancte Columbe, et medietatem trium mansorum apud Sanctam Columbam et unum mansum apud Cavennaiacum concessit. Dedit etiam prenominatus Hugo monachis universam decimationem laborum suorum, laudante donno Raynerio de cujus casamento erat. Donationi Beatricis affuit Wido de Wangionum rivo, maritus ejus, laudator et testis. Concessionis vero Roberti episcopi testis est, Amaldricus decanus et Radulfus ipsius episcopi prepositus. Donationis vero Raynerii, Gosberti et Hugonis et sororum eorum. Alios testes non admisimus nisi ipsos et Widonem de Mercennaco et Girardum Balbum. Donationis vero Haymonis Rufi testes sunt: Milo, filius ejus et Rainaldus, miles ejus.